CELEX: 62016CA0129
Language: et
Date: 2017-07-13 00:00:00
Title: Kohtuasi C-129/16: Euroopa Kohtu (teine koda) 13. juuli 2017. aasta otsus (Szolnoki Közigazgatási és Munkaügyi Bírósági eelotsusetaotlus – Ungari) – Túrkevei Tejtermelő Kft. versus Országos Környezetvédelmi és Természetvédelmi Főfelügyelőség (Eelotsusetaotlus — Keskkond — ELTL artiklid 191 ja 193 — Direktiiv 2004/35/EÜ — Kohaldatavus ratione materiae — Õhusaaste jäätmete ebaseaduslikul põletamisel — Põhimõte „saastaja maksab“ — Siseriiklikud õigusnormid, mis näevad ette saastuse toimumise kohaks olnud kinnisasja omaniku ja saastaja solidaarvastutuse)

4.9.2017   
            
            
               ET
            
            
               Euroopa Liidu Teataja
            
            
               C 293/6
            
         Euroopa Kohtu (teine koda) 13. juuli 2017. aasta otsus (Szolnoki Közigazgatási és Munkaügyi Bírósági eelotsusetaotlus – Ungari) – Túrkevei Tejtermelő Kft. versus Országos Környezetvédelmi és Természetvédelmi Főfelügyelőség
   (Kohtuasi C-129/16) (1)
   
   ((Eelotsusetaotlus - Keskkond - ELTL artiklid 191 ja 193 - Direktiiv 2004/35/EÜ - Kohaldatavus ratione materiae - Õhusaaste jäätmete ebaseaduslikul põletamisel - Põhimõte „saastaja maksab“ - Siseriiklikud õigusnormid, mis näevad ette saastuse toimumise kohaks olnud kinnisasja omaniku ja saastaja solidaarvastutuse))
   (2017/C 293/08)
   Kohtumenetluse keel: ungari
   
      Eelotsusetaotluse esitanud kohus
   
   Szolnoki Közigazgatási és Munkaügyi Bíróság
   
      Põhikohtuasja pooled
   
   
      Hageja: Túrkevei Tejtermelő Kft.
   
      Kostja: Országos Környezetvédelmi és Természetvédelmi Főfelügyelőség
   
      Resolutsioon
   
   
               1.
            
            
               Euroopa Parlamendi ja nõukogu 21. aprilli 2004. aasta direktiivi 2004/35/EÜ keskkonnavastutusest keskkonnakahjustuste ärahoidmise ja parandamise kohta sätteid tuleb ELTL artikleid 191 ja 193 arvestades tõlgendada nii, et kui põhikohtuasja olukord kuulub direktiivi 2004/35 kohaldamisalasse – mida tuleb kontrollida eelotsusetaotluse esitanud kohtul –, ei ole nende sätetega vastuolus niisugused kõnealused õigusnormid nagu põhikohtuasjas, mille kohaselt vastutavad lisaks selliseid kinnisasju kasutavatele ettevõtjatele, millel on toimunud ebaseaduslik saastamine, sel viisil tekitatud keskkonnakahjustuse eest solidaarselt ka muud isikud, nagu kinnisasja omanikud, ilma et oleks vaja tõendada põhjuslikku seost mainitud omanike käitumise ja tekkinud kahjustuse vahel, tingimusel et nimetatud õigusnormid on kooskõlas liidu õiguse üldpõhimõtetega ning kõigi EL lepingu, ELTL lepingu ja liidu teiseste õigusaktide asjakohaste sätetega.
            
         
               2.
            
            
               Direktiivi 2004/35 artiklit 16 ja ELTL artiklit 193 tuleb tõlgendada nii, et kui põhikohtuasja olukord kuulub direktiivi 2004/35 kohaldamisalasse, ei ole nende artiklitega vastuolus niisugused kõnealused õigusnormid nagu põhikohtuasjas, mis näevad ette, et selliste kinnisasjade omanikud, millel on toimunud ebaseaduslik saastamine, mitte üksnes ei vastuta solidaarselt koos kinnisasja kasutanud ettevõtjatega, vaid lisaks võib pädev siseriiklik asutus neile ka trahvi määrata, tingimusel et sellised õigusnormid on tugevdatud kaitse eesmärgi saavutamiseks sobivad ning et trahvisumma kindlaksmääramise meetod ei lähe selle eesmärgi saavutamiseks vajalikust kaugemale, mida kontrollida on liikmesriigi kohtu ülesanne.
            
         
      (1)  ELT C 211, 13.6.2016.